Mac Jones

**Michael McCorkle «Mac» Jones** (født 5. september 1998 i Jacksonville i Florida) er en quarterback i amerikansk fotball som spiller for San Francisco 49ers i National Football League (NFL). Han spilte college football for Alabama hvor han satte sesongrekorder i NCAA for passer rating og prosentandel fullførte pasninger i 2020 på vei til en seier i College Football Playoff National Championship. Patriots valgte Jones i første runde av NFLs draft i 2021, og han ledet laget til en tur til sluttspillet og ble selv utvalgt til Pro Bowl i sin første sesong.

## Tidlig liv og high school
Michael McCorkle Jones ble født 5. september 1998 til Gordon og Holly Jones, og vokste opp i Jacksonville i Florida. Faren spilte tennis for Florida State University og Flagler College. Macs bror, Will, spilte fotball for Mercer University og søsteren Sarah Jane spilte tennis for College of Charleston. Han jobbet som modell og skuespiller som barn med roller i reklamer.

Jones spilte amerikansk fotball i high school for The Bolles School i Jacksonville i Florida under hovedtrener Corky Rogers. Som junioer i 2015 ledet Jones laget til de regionale finalene i delstaten. Som senior i 2016 vant Jones ligatittelen i Florida 4A med totalt 29 touchdownpasninger og 1 532 pasningsyards.

## Karriere i college
Etter å originalt ha valgt å gå på University of Kentucky tok Jones imot et stipend fra University of Alabama. Jones begynte tidligere enn normalt i college, men ble redshirted som freshman i 2017. Jones ble siktet med kjøring i påvirket tilstand og ble suspendert i lagets neste kamp, mot LSU. Etter å ha kastet for 289 yards og to touchdowns i Crimson Tides vårkamp ble Jones utpekt til A-Day MVP.

Jones var på banen i 14 av Crimson Tides 15 kamper i 2018-sesongen, men for det meste som en holder på special teams. Han kom i universitetets rekordbok med en 94-yard touchdownpasning til Jaylen Waddle, den nest lengste i universitets historie, i en seier over Louisiana.

Jones var startende quarterback for andre halvdel av 2019-sesongen etter at Tua Tagovailoa pådro seg en seriøs hofteskade. Jones hadde fire kamper som starter og sikret seier over Arkansas og Western Carolina før de tapte mot Auburn i Iron Bowl, til tross for at han kastet for fire touchdowns og 335 yards.. Jones ledet deretter Alabama til en 35–16 seier over Michigan i Citrus Bowl. Han avsluttet sesongen med 1 503 yards og 14 touchdownpasninger over 11 kamper.

Etter at Tagovailoa gikk til NFL i NFLs draft i 2020 tok Jones over som Alabamas startende quarterback. I en kamp mot #3 Georgia kastet han for 417 yards og fire touchdowns, og hjalp Alabama til en 41–24 seier. På allehelgensaften ledet an Tide til en 41–0 seier over Mississippi State. Han kastet for 291 yards og fire touchdowns, hvorav alle gikk til Devonta Smith. Etter en seier over LSU hvor Jones kastet for 385 yards og fire touchdowns hadde Tide sikret en tur til SEC Championship Game mot Florida. Der kastet Jones for 418 yards og fem touchdowns, og Alabama vant kampen 52–46. De ble deretter valgt til å møte Notre Dame i Rose Bowl hvor han kastet for fire touchdowns på vei til en 31–14 seier.

Alabama vant mesterskapskampen mot Ohio State 52–24, hvor Jones kastet for 464 yards og fem touchdowns. Ved sesongslutt hadde Jones 4 500 yards, 41 touchdowns og kun fire interceptions. Med en passer rating på 203,1 og 77,4 % fullførte pasninger satte han sesongrekorder i NCAA. Han vant Davey O'Brien Award, Johnny Unitas Golden Arm Award og Manning Award, og var en finalist for Heisman-troféet som endte opp med å gå til lagkameraten DeVonta Smith. Jones ble også utpekt til Academic All-American of the Year fra College Sports Information Directors of America i både Division I for amerikansk fotball og Division I for alle idretter i skoleåret 2020–21. Etter sesongen annonserte Jones at han skulle stå over senior-året og registrere seg for NFLs draft i 2021.

### Statistikker

## Profesjonell karriere

Jones var en av de beste quarterbackene i NFLs draft i 2021 og var forventet å bli valgt i første runde, og mange eksperter forventet at San Francisco 49ers skulle velge ham som nummer 3. 49ers valgte istedenfor quarterback Trey Lance fra North Dakota State og Jones ble valgt som #25 av New England Patriots. Han var en av fem quarterbacks og seks spillere for Alabama som ble valgt i første runde, og det var første gang Patriots hadde valgt en quarterback i første runde av draftet siden Drew Bledsoe i 1993. Jones signerte sin 4-årige nykommerkontrakt, verdt $15,6 millioner som var fullt garantert, den 6. juli 2021.

### New England Patriots
#### 2021

Etter sesongoppkjøringen i 2021 ble Jones utpekt til Patriots' starter for uke 1. Jones slo den forrige quarterbacken Cam Newton, som senere ble kuttet fra laget.

I sin debut møtte han Miami Dolphin og fullførte 29 av 39 pasningsforsøk for 281 yards og fikk sin første touchdownpasning med et kast til Nelson Agholor, men Patriots tapte kampen 17–16. Jones hadde den høyeste prosentandelen fullførte pasninger for en nykommer i sin debut, på 74,4 %. Jones fikk sin første seier uken derpå da Patriots slo New York Jets 25–6. Jones fullførte 22 av 30 pasningsforsøk for 186 yards i kampen. Med 73,3 % fullførte pasninger ble han den første nykommeren til å fullføre over 70 prosent av 60 pasninger i sine to første kamper som starter. Uken etter, mot New Orleans Saints, fullførte Jones 30 av 51 pasningsforsøk for 270 yards og en touchdown, men kastet også tre interceptions inkludert sin første i NFL til safety P.J. Williams. Patriots tapte kampen 13–28. I uke 4 fikk han sin Sunday Night Football-debut i de regjerende Super Bowl-vinnerne Tampa Bay Buccaneers som var ledet av Patriots' tidligere mangeårige quarterback Tom Brady. Jones fullførte 31 av 40 pasninger for 275 yards, to touchdowns og en interception. Han hadde også på et punkt 19 fullførte pasninger på rad, den første nykommeren til å oppnå det siden 1991 og en tangering av lagrekorden som ble satt av Brady i 2015. Til tross for Jones' prestasjonsnivå tapte Patriots kampen 19–17.

Jones fikk sitt første comeback i fjerde kvarter og kampvinnende drive i uke 5 mot Houston Texans, hvor han ledet Patriots til en 25–22 seier etter å ha ligget under 9–22. Han ble også den første quarterbacken i sitt første år i Super Bowl-æraen til å fullføre over 70 % av over 30 pasninger i fire av sine fem første kamper som starter, og tangerte Joe Burrows rekord på 135 fullførte pasninger for en nykommer i sine fem første kampstarter. En uke senere fikk Jones sin første hjemmeseier da Patriots slo New York Jets 54–13. Jones kastet for 307 yards og to touchdowns før reserven Brian Hoyer tok over.

Seieren i uke 7 markerte starten på en seierrekke på syv kamper for Patriots hvor Jones fullførte 69,4 % av sine pasningsforsøk for 1 397 yards, ni touchdowns og to interceptions. En av Jones’ beste kamper kom i uke 10 mot Cleveland Browns hvor han fullførte 19 av 23 pasninger for 198 yards og tre touchdowns før Hoyer tok over. Patriots vant 45–7. Jones ble den første quarterbacken i sitt første år til å score tre touchdowns og ingen interceptions i en kamp for Patriots siden Butch Songin i 1960. I en 25–0 seier over Atlanta Falcons uken etter fullførte han 84,6 % av sine pasningsforsøk, og ble dermed den første quarterbacken i sitt første år i NFL til å fullføre over 80 % av sine pasninger i to kamper på rad. I midten av seierrekken ble Jones utpekt til Offensive Rookie of the Month for november. Kampen mot Buffalo Bills på bortebane var kraftig påvirket av sterk vind og Belichick utviklet en kampplan med høyt fokus på løp sammen med offensive coordinator Josh McDaniels. Jones brukte mesteparten av kampen, som endte i en 14–10 seier, til å gi fra seg ballen: han forsøkte kun tre pasninger (hvorav to var fullførte). De tre forsøkene var færrest i lagets historie og nest-færrest siden sammenslåingen av AFL og NFL; Bills hadde kun to pasningsforsøk i en kamp i 1974. Seierrekken endte med et nederlag mot Indianapolis Colts hvor Jones fullførte 26 av 45 pasningsforsøk for 299 yards, to touchdowns og to interceptions. Dette var også Jones’ første tap på bortebane.

Etter en overbevisende seier over Jacksonville Jaguars i uke 17 ble Jones den første quarterbacken utenom Brady til å sikre en tur til sluttspillet for Patriots siden 1998. Han satte også lagrekorden for touchdownpasninger i en nykommersesong med 21, en rekord som tidligere ble satt av Jim Plunkett i 1971. Jones avsluttet sesongen med 3 801 pasningsyards, 22 touchdowns og en prosentandel fullførte pasninger på 67,6 % som var høyest blant alle de nye quarterbackene i 2021. Jones var også den eneste nye quarterbacken i 2021 som både hadde et positivt sesongresultat og sikret en tur til sluttspillet. Jones ble den første nykommerquarterbacken til å stille til start i en sluttspillkamp noensinne da Patriots tapte 47–17 mot Buffalo Bills i wildcardrunden.

Mac Jones ble utnevnt til PFWA All-Rookie Team i 2021 for sine prestasjoner gjennom seriespillet og ble nummer to i avstemningen for Offensive Rookie of the Year bak Ja'Marr Chase.. Den 30. januar ble Jones utpekt som en alternate for Pro Bowl, og ble dermed den fjerde Patriots-spilleren og første quarterbacken for Patriots i sitt første år til å bli utvalgt.

#### 2022

Etter at offensive coordinator Josh McDaniels forlot laget måtte Jones begynne sesongen under et nytt angrepssystem ledet av offensive line coach og tidligere defensive coordinator Matt Patricia. Jones slet de første tre kampene, med totalt fem interceptions og to touchdowns i løpet av de tre første kampene. Under et nederlag mot Baltimore Ravens i uke 3 hvor han kastet tre interceptions pådro Jones seg en ankelskade under sitt siste play. Det viste seg å være en kraftig forstuelse som førte til at Jones måtte stå over de tre neste kampene, hvor nykommer Bailey Zappe ledet laget til to seiere og ett tap.

Jones var tilbake for *[[Monday Night Football]]*-kampen mot Chicago Bears i uke 7, men etter å ikke ha sikret en første down på sine to første drives og en interception på lagets tredje drive ble han benket til fordel for Zappe. Patriots tapte kampen 33–14. Til tross for at han ble tatt av banen stilte Jones til start i neste ukes kamp mot New York Jets, hvor han fullførte 24 av 35 pasninger for 194 yards, en touchdown og en interception. Han kastet også en interception som ble returnert for en touchdown av cornerback Michael Carter II, men en røffing mot passeren på defensive end John Franklin-Myers nullet ut scoringen. I en seier over Indianapolis Colts i uke 9 fullførte han 20 av 30 pasninger for 147 yards og en touchdown, hans første kamp på syv uker uten en interception. Under en kamp mot Minnesota Vikings på Thanksgiving satte Jones en personlig rekord med 382 pasningsyards. Han kastet også to touchdownpasninger, men Patriots tapte kampen 33–26.

Etter et 22–18 tap mot Cincinnati Bengals ble Jones bøtelagt $13 367 for en lav takling på cornerback Eli Apple og $10 609 for en straffe for unødvendig røffing.

#### 2023
I 2023 ble Jones igjen møtt med en endring i trenerstallen, da offensive coordinator Bill O'Brien returnerte til Patriots.

Under en kamp mot Dallas Cowboys i uke 4 ble Jones benket til fordel for Bailey Zappe etter tre turnovers og en passer rating på 39,9. Patriots tapte kampen 38–3. Han ble igjen benket under kampen mot New Orleans Saints neste uke, etter å ha fullført 12 av 22 pasningsforsøk for 110 yards og to interceptions i tillegg til en fumble.

Jones ble benket midt i en kamp en tredje gang, da Patriots reiste til Frankfurt for en kamp mot Indianapolis Colts. Jones ble sacked fem ganger i første halvdel og fullførte 15 av 20 pasningsforsøk for 170 yards, og kastet han en interception. Zappe kom på banen i kampens siste drive, men Patriots tapte allikevel kampen 10–6. Jones ble deretter benket ut sesongen.

### Jacksonville Jaguars
#### 2024
Den 14. mars 2024 ble Jones byttet til Jacksonville Jaguars mot et pick i sjette runde i 2024. Etter at Trevor Lawrence ble skadet i uke 9 ble Jones utnevnt starter i kampen mot Minnesota Vikings i uke 10.

## Statistikker i NFL

### Seriespill

### Sluttspill

## Privatliv
Jones har vært i et forhold med Sophie Scott, som han møtte på University of Alabama, siden 2019. De to bor sammen i Massachusetts.

I august 2021 signerte Jones en sponsoravtale med Nobull, et selskap som lager idrettssko og -utstyr i Boston.

## Referanser


## Eksterne lenker
*Profil for New England Patriots
*Profil for Alabama Crimson Tide